22.22: Pozrite si kompletné výsledky vrátane toho, ako sa hlasovalo vo vašom meste či obci.

19.49: Víťazom sobotňajších parlamentných volieb sa stal Smer so ziskom 28,28% odovzdaných hlasov. Oznámili to v nedeľu na tlačovej besede zástupcovia Štátnej komisie pre voľby a kontrolu financovania politických strán. Účasť na voľbách podľa nich predstavuje 59,82%. To znamená, že na voľbách sa zúčastnilo 2 648 184 opráv­nených voličov. Spomedzi odovzdaných hlasov bolo 98,56% platných.

Na druhom mieste skončila strana SaS so ziskom 12,10% odovzdaných hlasov. Nasledujú OĽaNO-NOVA (11,02%), SNS (8,64%), Kotleba – Ľudová strana Naše Slovensko (8,04%), SME RODINA – Boris Kollár (6,62%), Most-Híd (6,50%) a #Sieť (5,60%). Menej ako päť percent hlasov získali KDH (4,94%), a SMK (4,04%). Ostatné politické subjekty nedosiahli ani jedno percento hlasov.

18.00: Na stránke Štatistického úradu ešte v nedeľu podvečer figuruje údaj, že sú zatiaľ spočítané hlasy v 99,98 percentách volebných okrskov. Oneskorenie v zrátavaní spôsobuje skutočnosť, že polícia preveruje podozrenie z prečinu marenia prípravy a priebehu volieb, ktorého sa mala dopustiť žena z obce Borovce v okrese Piešťany. (Viac: Zrátavanie hlasov sa oneskoruje pre preverovanie volieb pri Piešťanoch.)

10.00: Zverejňujeme výsledky virtuálnych parlamentných volieb na Pravda.sk. V pondelok 29. februára v nich hlasovalo viac ako 12-tisíc čitateľov a čísla boli podobné skutočným výsledkom volieb. Vyhral Smer so ziskom 20,97% hlasov, druhá skončila strana SaS s 19,20%, tretí skončil Kotleba a jeho ĽSNS 10,68, nasledovala Sieť so ziskom 10,50%, OĽaNO-NOVA 9,42, SNS ste pridelili 7,78% hlasov a Mostu-Híd 5,65. Čitatelia Pravda.sk by neposlali do parlamentu Borisa Kollára, jeho Sme rodina zaznamenala 4,65% a KDH iba 3,21 % vašich hlasov.

Podobne ako v skutočných voľbách vyhral Smer vo všetkých krajoch okrem Bratislavy, kde najviac hlasov získala SaS. Sulíkova strana dominovala aj v kategórii čitateľov od 30 do 39 rokov. Mladí do 22 rokov najčastejšie volili Kotlebu.

09.59: Stále chýba posledná zápisnica – štatistický úrad ešte čaká na jednu z okresu Piešťany.

9.36: Je spočítaných 99,6 percenta okrskov, v povolebných debatách médií sa skloňuje slovo patová situácia. Prezident Andrej Kiska v reakcii na výsledky volieb zrušil svoj nedeľný program v Jasnej, kde je Svetový pohár žien v alpskom lyžovaní.

08.24: Chýba už len 0,06 percenta okrskov, teda jedna zápisnica z okresu Piešťany a dve z Košíc.

Pozrite si mapu, ako sa volilo v okresoch. Všade dominoval Smer okrem Bratislavy a Senca, kde zvíťazila SaS, v okresoch Dunajská Streda a Komárno vyhrala SMK.

08.13: Zrátali výsledky z 99,93% okrskov. Vedie Smer 28,29% (49 mandátov), druhá je SaS 12,09% (21), nasleduje OĽaNO-NOVA 11,02% (19), SNS 8,64% (15), ĽSNS 8,04% (14), Sme rodina 6,62% (11), Most-Híd 6,50% (11), Sieť 5,60% (10). Za bránami parlamentu zostávajú KDH 4,94% a SMK 4,04%. Volebná účasť je 59,81%.

08.06: Zrátali výsledky z 99,89% okrskov. Vedie Smer 28,29% (49 mandátov), druhá je SaS 12,08% (21), nasleduje OĽaNO-NOVA 11,02% (19), SNS 8,64% (15), ĽSNS 8,05% (14), Sme rodina 6,62% (11), Most-Híd 6,50% (11), Sieť 5,60% (10). Za bránami parlamentu zostávajú KDH 4,94% a SMK 4,04%. Volebná účasť je 59,81%.

07.47: Zrátali výsledky z 99,78% okrskov. Vedie Smer 28,29% (49 mandátov), druhá je SaS 12,07% (21), nasleduje OĽaNO-NOVA 11,02% (19), SNS 8,64% (15), ĽSNS 8,05% (14), Sme rodina 6,62% (11), Most-Híd 6,50% (11), Sieť 5,60% (10). Za bránami parlamentu zostávajú KDH 4,94% a SMK 4,04%. Volebná účasť je 59,81%.

07.00: Stále chýba 1,02 % okrskov, výsledky sa už ale významne nemenia. KDH získalo zatiaľ 126 780, čo je len 4,93%.

06.52: Zrátali výsledky z 98,71% okrskov. Vedie Smer 28,4% (49 mandátov), druhá je SaS 12,0% (21), nasleduje OĽaNO-NOVA 11,0% (19), SNS 8,7% (15), ĽSNS 8,1% (14), Sme rodina 6,6% (11), Most-Híd 6,5% (11), Sieť 5,6% (10). Za bránami parlamentu zostávajú KDH 4,93% a SMK 4,1%. Volebná účasť je 59,72%.

06.32: Zrátali výsledky z 97,01% okrskov. Vedie Smer 28,5% (50 mandátov), druhá je SaS 11,8% (20), nasleduje OĽaNO-NOVA 10,9% (19), SNS 8,7% (15), ĽSNS 8,1% (14), Sme rodina 6,6% (11), Most-Híd 6,5% (11), Sieť 5,6% (10). Za bránami parlamentu zostávajú KDH 4,9% a SMK 4,2%. Volebná účasť je zatiaľ 59,70%.

06.02: Predseda SaS Richard Sulík je pripravený prevziať zodpovednosť za zostavovanie pravicovej reformnej vlády, ak to umožnia výsledky volieb a predseda Smeru-SD Robert Fico vládu nezostaví. Viac v článku: o volebnej noci v SaS

06.00: Zrátali výsledky z 94,41% okrskov. Vedie Smer 28,6% (50 mandátov), druhá je SaS 11,6% (20), nasleduje OĽaNO-NOVA 10,8% (19), SNS 8,7% (15), ĽSNS 8,1% (14), Most-Híd 6,6% (11), Sme rodina 6,6% (11), Sieť 5,5% (10). Za bránami parlamentu zostávajú KDH 4,89% a SMK 4,3%. Volebná účasť je zatiaľ 59,67%.

05.45: Hovoriť po týchto parlamentných voľbách o víťazoch je holým nezmyslom. Možnože sa napokon z tej neprehľadnej skrumáže niekomu podarí zostaviť vládu, v tej či onej konštelácii. V týchto voľbách však nikto nevyhral. Všetci prehrali – píše v povolebnom komentári s názvom Tvrdá facka Peter Javůrek.

05.40: Zrátali výsledky z 92,70% okrskov. Vedie Smer 28,6% (50 mandátov), druhá je SaS 11,5% (20), nasleduje OĽaNO-NOVA 10,8% (19), SNS 8,7% (15), ĽSNS 8,2% (14), Most-Híd 6,6% (11), Sme rodina 6,6% (11), Sieť 5,5% (10). Za bránami parlamentu zostávajú KDH 4,87% a SMK 4,4%. Volebná účasť je zatiaľ 59,48%.

05.23: Zrátali výsledky z 91,03% okrskov. Vedie Smer 28,7% (50 mandátov), druhá je SaS 11,5% (20), nasleduje OĽaNO-NOVA 10,7% (19), SNS 8,7% (15), ĽSNS 8,2% (14), Most-Híd 6,6% (11), Sme rodina 6,6% (11), Sieť 5,5% (10). Za bránami parlamentu zostávajú KDH 4,86% a SMK 4,5%. Volebná účasť je zatiaľ 59,39%.

05.12: Zrátali výsledky z 89,67% okrskov. Vedie Smer 28,7% (50 mandátov), druhá je SaS 11,4% (20), nasleduje OĽaNO-NOVA 10,7% (19), SNS 8,8% (15), ĽSNS 8,2% (14), Most-Híd 6,6% (12), Sme rodina 6,6% (11), Sieť 5,5% (9). Za bránami parlamentu zostávajú KDH 4,87% a SMK 4,6%. Volebná účasť je zatiaľ 59,35%.

Sprava: Predseda strany Smer-SD Robert Fico, podpredseda strany Smer-SD Marek Madarič a podpredseda strany Smer-SD Robert Kaliňák počas TB vo volebnej centrále po ukončení volieb do Národnej rady SR v roku 2016. Autor: SITA, Marko Erd

04.56: „Na situáciu, ktorá vznika treba chladnú hlavu,“ povedal predseda strany Smer Robert Fico. Poďakoval sa všetkým voličom, ktorí prišli k volebných schránkam a zvlášť voličom strany Smer. „Výsledky, ktoré sa ukazujú sú veľmi zložité a pravdepodobne budeme musieť pracovať s veľkým počtom strán,“ dodal Fico. Strana podľa jeho slov čakala výsledok vyšší o 4 až 5 percent. Zdôraznil, že Smer bez akéhokoľvek zaváhania po štvrtý raz vyhral voľby a má povinnosť pokúsiť sa zostaviť vládu. (Viac v článku Smer vyhral voľby, Fico čakal lepší výsledok).

Robert Fico zopakoval, že Smer nikdy nevylučoval spoluprácu so žiadnou stranou a zablahoželal všetkým, ktoré získali viac ako päť percent. Skonštatoval, že niektoré štandardné politické strany sa vytratili a bolo by predčasné, keby naznačoval, akým smerom sa chcú pustiť. Zdôrazniť, že je ich povinnosťou hľadať partnerov. Spomenul výzvy, ktoré kabinet čakajú, okrem migračnej krízy aj predsedníctvo Slovenska v Rade EÚ. „Zostavovanie vlády bude asi trvať dlhšie ako zvyčajne,“ povedal Fico.

„Po osemročnom vládnutí prichádza únava materiálu, vyhrali sme však opäť voľby,“ povedal predseda strany Smer. Priznal, že ho prekvapil vysoký počet politických subjektov, ktoré sa dostanú do Národnej rady SR.

04.50: Zrátali výsledky z 86,51% okrskov. Vedie Smer 28,8% (50 mandátov), druhá je SaS 11,2% (20), nasleduje OĽaNO-NOVA 10,7% (19), SNS 8,8% (15), ĽSNS 8,2% (14), Most-Híd 6,6% (12), Sme rodina 6,6% (11), Sieť 5,5% (9). Za bránami parlamentu zostávajú KDH 4,9% a SMK 4,6%. Volebná účasť je zatiaľ 59,21%.

04.49: Vyzerá to, že najvyššiu účasť zaznamenali v Bratislavskom kraji – 66,14% voličov, potom v Žilinskom 64,42% a Trenčianskom 62,72%, najnižšiu v Košickom – len 51,33%.

04.44: Ako sme videli volebnú noc v centrále strany Most-Híd.

04.32: Zrátali výsledky z 81,32% okrskov. Vedie Smer 28,8% (51 mandátov), druhá je SaS 11,0% (19), nasleduje OĽaNO-NOVA 10,6% (19), SNS 8,8% (15), ĽSNS 8,3% (14), Most-Híd 6,7% (12), Sme rodina 6,5% (11), Sieť 5,4% (9). Za bránami parlamentu zostávajú KDH 4,9% a SMK 4,8%. Volebná účasť je zatiaľ 59,20%.

04.30: Aká bola volebná noc v centrále strany Sieť? Čítajte…

04.22: Zrátali výsledky z 78,59% okrskov. Vedie Smer 28,9% (51 mandátov), druhá je SaS 11,0% (19), nasleduje OĽaNO-NOVA 10,5% (18), SNS 8,8% (15), ĽSNS 8,3% (15), Most-Híd 6,7% (12), Sme rodina 6,5% (11), Sieť 5,4% (9). Za bránami parlamentu zostávajú KDH 4,9% a SMK 4,8%. Volebná účasť je zatiaľ 59,12%.

04.10: Prečítajte si o atmosfére vo volebnej centrále KDH, ktoré nateraz v novom parlamente nebude.

04.06: Lídri OĽaNO a NOVA Igor Matovič a Daniel Lipšic už rokujú s Richardom Sulíkom.

04.01: Z vedenia Smeru zatiaľ medzi novinárov nikto neprišiel.

04.00: Čo sa v noci dialo v centrále SNS? Mapovala Nikola Bučeková.

03.56: Štatistický úrad zrátal výsledky z 69,14% okrskov. Vedie Smer 28,9% (51 mandátov), druhá je SaS 10,9% (19), nasleduje OĽaNO-NOVA 10,6% (18), SNS 8,9% (16), ĽSNS 8,4% (15), Most-Híd 6,6% (11), Sme rodina 6,6% (11), Sieť 5,4% (9). Za bránami parlamentu zostávajú KDH 4,9% a SMK 4,7%. Volebná účasť je zatiaľ 59,17%.

03.45: Radoslav Procházka: Už nemá zmysel zdržiavať. Ďakujem voličom, ktorí prišli k urnám, osobitne tým, ktorí si vybrali nás. V pondelok zasadne predsedníctvo a môže rozhodovať aj o tom, čo zostanem na čele strany. Pripustil, že neúspech strany mohlo spôsobiť, že sa Sieť nedostatočne vyhranila voči Smeru.

03.35: O pol štvrtej predstúpilo vedenie SNS pred novinárov a poďakovalo sa za účasť na voľbách. Predseda Andrej Danko zdôraznil, že sú štastní, aký výsledok dosiahli, ale nepovažujú ho za dôvod na žúr tak, ako to bolo v iných centrálach, pretože cítia pokoru a zodpovednosť.

03.31: Štatistický úrad zrátal výsledky z 61,12% okrskov. Vedie Smer 28,9% (48 mandátov), druhá je SaS 10,8% (18), nasleduje OĽaNO-NOVA 10,5% (17), SNS 8,8% (14), ĽSNS 8,3% (14), Most-Híd 6,7% (11), Sme rodina 6,5% (11), Sieť 5,4% (9) a KDH 5,0% (8). Za hranicou parlamentu je SMK 4,9%. Volebná účasť je zatiaľ 59,59%.

03.26: Štatistický úrad zrátal výsledky z 57,50% okrskov. Vedie Smer 28,9% (45 mandátov), druhá je SaS 10,6% (17), nasleduje OĽaNO-NOVA 10,4% (16), SNS 8,9% (14), ĽSNS 8,3% (13), Most-Híd 6,7% (11), Sme rodina 6,5% (10), Sieť 5,4% (8), SMK 5,1% (8) a KDH 5,0% (8). Volebná účasť je zatiaľ 59,42%.

03.23: Marián Kotleba nechce dávať oficiálne stanoviská. Podľa RTVS tvrdí, že ho prekvapili vysoké percentá strany Smer. Údajne on sám dohliadal na sčítavanie hlasov, ale už je vo volebnej centrále strany v Nitre.

03.22: Štatistický úrad zrátal výsledky z 54,17% okrskov. Vedie Smer 29,1% (48 mandátov), druhá je SaS 10,6% (17), nasleduje OĽaNO-NOVA 10,4% (17), SNS 8,9% (15), ĽSNS 8,4% (14), Most-Híd 6,6% (11), Sme rodina 6,5% (11), Sieť 5,4% (9) a KDH 5,0% (8). Na hranici vstupu do parlamentu SMK, tiež má 5,0%. Volebná účasť je zatiaľ 59,50%.

03.20: Béla Bugár: „Je predčasné hodnotiť voľby. Občania už dvakrát volili mimo systém – nie etablované strany. Zároveň odmietli korupčný systém vládnutia, ale do parlamentu sa asi dostanú radikálne strany aj vďaka protimigrantskej rétorike vlády. Výsledok Mostu pod 8% nebude dobrý. Chceli sme dvojciferné číslo a budeme to musieť vyhodnotiť. Môže sa stať, že nevznikne stabilná vláda – nebola teda podstatná otázka, kto s kým môže vládnuť. Špekulácie sa nedajú robiť ani teraz.“

03.10: „Ak budem predsedom najsilnejšej pravicovej strany a budeme skladať vládu, nebudem sa skrývať na ministerstve financií,“ narážal na funkciu premiéra Richard Sulík (SaS).

03.03: „Predpokladám, že prezident poverí zostavením vlády stranu Smer. Ak ju zostavia, tak sme vybavení. Ak nie, potom budeme konať,“ povedal líder strany SaS. Treba však podľa neho počkať na výsledky štatistického úradu. „Budeme uvidieť, ako by povedal Béla,“ zavtipkoval Sulík. Na základe priebežných výsledkov však ďalej nechcel špekulovať o vláde. Na otázku o účasti Mariána Kotlebu v NR SR, sa vyjadril že taká bola vôľa voličov…

03.00: Štatistický úrad zrátal výsledky z 50,39% okrskov. Vedie Smer 29,3% (48 mandátov), druhá je SaS 10,5% (17), nasleduje OĽaNO-NOVA 10,4% (17), SNS 8,9% (15), ĽSNS 8,4% (14), Most-Híd 6,5% (11), Sme rodina 6,5% (11), Sieť 5,4% (9) a KDH 5,1% (8). Za hranicou vstupu do parlamentu je najbližšie SMK, má 4,8%. Volebná účasť je zatiaľ 59,43%.

02.51: Predseda strany Sieť Radoslav Procházka sa poďakoval všetkým, ktorí prišli voliť a zvlášť voličom Siete. „Vo mne sa mieša sklamanie z odhadu výsledku spolu s vďačnosťou za každý hlas, ktorý sme dostali,“ povedal Procházka. Strana príčiny neúspechu zhodnotí na predsedníctve v pondelok o 10.30, aj keď finálny výsledok zatiaľ nie je známy. Na otázku novinárov, či by si vedel predstaviť, že by vznikla vláda, ktorej by bol súčasťou Procházka, zatiaľ nevie zhodnotiť. Rovnako reagoval na otázku, či nie je príčinou neúspechu Siete nejasný postoj voči prípadnej povolebnej spolupráci so stranou Smer. Na adresu strany Mariána Kotlebu povedal, že si spoluprácu s touto stranou alebo stranou, ktorá by s nim spolupracovala, nevie predstaviť.

02.46: Štatistický úrad zrátal výsledky z 42,44% okrskov. Vedie Smer 29,4% (49 mandátov), druhá je SaS 10,5% (17), nasleduje OĽaNO-NOVA 10,4% (17), SNS 9,0% (15), ĽSNS 8,4% (14), Sme rodina 6,5% (11), Most-Híd 6,4% (10) Sieť 5,5% (9) a KDH 5,2% (8). Za hranicou vstupu do parlamentu je najbližšie SMK, má 4,5%. Volebná účasť je zatiaľ 59,53%.

02.34: Štatistický úrad zrátal výsledky z 35,40% okrskov. Vedie Smer 29,7% (49 mandátov), druhá je SaS 10,5% (17), nasleduje OĽaNO-NOVA 10,5% (17), SNS 9,1% (15), ĽSNS 8,5% (14), Sme rodina 6,6% (11), Most-Híd 6,0% (10) Sieť 5,5% (9) a KDH 5,2% (8). Za hranicou vstupu do parlamentu je najbližšie SMK, má 4,1%. Volebná účasť je zatiaľ 59,69%.

02.25: Igor Matovič zopakoval, že seba ako premiéra si predstaviť nevie.

02.24: Boris Kollár podporí úradnícku vládu, musí byť však pravicová. „Neviňme Mariána Kotlebu, ale politikov, ktorí to sem dobačovali.“

02.20: Už takmer hodinu nepriniesol Štatistický úrad nové čísla.

02.19: „Chcel by som poďakovať všetkým voličom, aj tým, ktorí prišli voliť iné pravicové strany okrem nás. Slovensko bude mať v parlamente fašistov, čo núti všetky strany, aby sa správali zodpovedne, ale počkáme si na oficiálne výsledky,“ povedal líder OĽaNO Igor Matovič. Za hlasy poďakovala aj jednotka na kandidátke Veronika Remišová a tiež Ján Budaj a šéf Novy Daniel Lipšic.

02.10: V centrále KDH to zabalili. O 9:30 ráno zasadne predsedníctvo KDH a akékoľvek informácie poskytnú až po ňom.

01.47: Z predstaviteľov Smeru sa stále k volebným výsledkom nevyjadril nik. Minister zahraničných vecí Miroslav Lajčák povedal, že nie je dôvod na oslavu, ak sa do parlamentu dostanú fašisti. „Vyvíja sa to komplikovane. Zdá sa, že do parlamentu sa dostanú neštadardné strany, ktoré skomplikujú vnímanie Slovenska v Európe. Prajem politickým lídrom, aby zvíťazila zodpovednosť a aby úvahy o skladaní vlády vzali na vedomie aj to, že Slovensko povedie Európsku úniu. Vo všetkých centrálach sa asi teraz ešte kalkuluje a asi nikto nemá náladu na to aby tancoval. V tejto chvíli nie je ani víťaz, ani porazený.“

Ak sme si zvolili fašistu do parlamentu, asi je dôvod, aby sme sa všetci nad sebou zamysleli," narážal na stranu Mariána Kotlebu minister zahraničia Miroslav Lajčák. Autor: Robert Hüttner, Pravda

01.40: Igor Matovič zhodnotil, že podľa aktuálnych výsledkov stoja Most-Híd aj KDH nad priepasťou a pripustil, že ak vypadnú, Smer a SNS budú hľadať podporu aj v pravici.

Zľava: Predseda strany Most-Híd Béla Bugár a podpredseda strany Most-Híd Zsolt Simon počas volebnej noci vo volebnej centrále počas volieb do Národnej rady SR v roku 2016. Autor: SITA, Martin Medňanský

01.39: Štatistický úrad zrátal výsledky z 18,50% okrskov. Vedie Smer 30,5% (50 mandátov), druhé je OĽaNO-NOVA 10,3% (17), nasleduje SaS 9,9% (16), SNS 9,4% (16), ĽSNS 8,6% (14), Sme rodina 6,5% (11), Sieť 5,6% (9), Most-Híd 5,6% (9) a KDH 5,3% (9). Za hranicou vstupu do parlamentu je najbližšie SMK, má 3,8%. Volebná účasť je zatiaľ 59,35%.

01.38: Lídri neúspešných strán by mali zvážiť odstúpenie, myslí si Ján Baránek z Agentúry Polis. „Ryba smrdí od hlavy,“ hodnotí.

01.35: To čakanie nemá konca, komentuje podpredseda KDH Miloš Moravčík a naráža pritom na extrémne pomalé zratúvanie hlasov štatistickým úradom.

01.32: Alojz Hlina, KDH v RTVS: "O Slovensku budú učiť na Harvarde. Dve strany majú spolu 25% a majú dokopy 125 členov. Máme Kotlebu, Kollára, ktorý si zmyslel, že ide kandidovať. To nie je len pravicový extrémizmus, to sú aj politologické excesy a osobnostné excesy – mrzí ma to, že štandardná politika dospela do štádia, kde tieto excesy sa javia ako riešenie a ľudia si to, žiaľ, zvolili.

01.31: Mladí ľudia zrejme nevedia posúdiť, čo môžu svojou voľbou spôsobiť. Je to taký ich prvý úkon dospelosti, podobne ako maturitná skúška, a nerozhodujú sa racionálne, myslí si Václav Hřích, predseda Slovenskej asociácie výskumných agentúr.

01.30: „Boris (Kollár) je môj dlhoročný kamarát, sme takmer ako rodina, veľmi sa z toho teším,“ povedal Branislav Záhradník. Ocenil, že to, čo sa podarilo Kollárovi v takom krátkom čase, to sa ešte nikomu nepodarilo. Na otázku, koľko stála kampaň strany Sme rodina, reagoval Boris Kollár: „Ľudia hovoria o miliónových kampaniach, ja hovorím, že ma to stálo do 300-tisíc eur.“

01.24: Aká bola atmosféra v centrálach strán po prvých výsledkoch? Pozrite si sumár…

01.22: Sociológ Martin Slosiarik označuje za zásadnú chybu Fica postoj k zdravotníctvu. Myslí si, že obyvatelia čakajú výrazné zlepšenie, pretože vnímajú korupčné kauzy. „Ak je jedna strana, ktorá je za to zodpovedná, vypije si kalich horkosti,“ dodáva. Pridáva sa k nemu aj komentátor Leško. Zhodnotil, že pre nikoho nie je jednoduché udržať sa vo funkčnom období trikrát, verejnosť začína byť potom z politikov unavená.

01.22: Predseda SNS z centrály zmizol, pred novinárov predstúpi po druhej.

01.17: Predstavitelia strany Most-Híd sa odmietajú vyjadriť k akýmkoľvek priebežným výsledkom Štatistického úradu. Tvrdia, že zatiaľ sa nemajú k čomu vyjadrovať.

01.10: Štatistický úrad zrátal výsledky z 10,16% okrskov. Výsledky ešte nie sú relevantné. Vedie Smer 30,9% (51 mandátov), druhé je OĽaNO-NOVA 10,1% (17), nasleduje SaS 9,7% (16), SNS 9,6% (16), ĽSNS 8,3% (14), Sme rodina 6,6% (11), Sieť 5,7% (9), KDH 5,2% (8) a Most-Híd 5,2% (8). Za hranicou vstupu do parlamentu je najbližšie SMK, má 4,0%. Volebná účasť je zatiaľ 59,14%.

01.00: Richard Sulík sa vrátil do centrály SaS, na pravom predlaktí má údajne desať stehov.

Richard Sulík sa vrátil do centrály SaS, na pravom predlaktí má vraj desať stehov. Šabľou ho zranil jeden z členov SaS, keď otváral fľašu od šampanského. Ranu mu zašili na pohotovosti. Autor: Ivan Majerský, Pravda

00.50: Minister obrany Martin Glváč, ktorý vybehol zo smeráckej miestnosti oblečený len v košeli, nechcel nič komentovať. „Vyjadríme sa, až keď budú oficiálne výsledky.“ Za neúspech volieb bude považovať, ak Smer padne pod 30 percent, prehrou bude, ak sa Kotleba dostane do parlamentu.

00.45: Štatistický úrad zrátal výsledky z 5,25% okrskov. Výsledky ešte nie sú relevantné. Vedie Smer 31,6% (56 mandátov), druhé je OĽaNO-NOVA 9,9% (17), nasleduje SNS 9,6% (17), SaS 8,6% (15), ĽSNS 8,5% (15), Sme rodina 6,5% (11), KDH 5,6% (10) a Sieť 5,6% (9). Most-Híd má 5%, SMK 4,6%. Volebná účasť je zatiaľ 57,95%.

V povolebnej centrále SaS, Richard Sulík. Autor: Robert Hüttner, Pravda

00.43: Členovia predsedníctva strany Most-Híd sa stiahli do úzdia. Podpredsedníčka strany Lucia Žitňanská odmieta výsledky komentovať.

00.40: Vo volebnom štábe strany Sieť to na prvý pohľad poredlo. Prítomní sledujú údaje, ktoré postupne zverejňuje štatistický úrad, no dôvod na radosť v hoteli v centre Bratislavy stále nie je. Vedenie strany je vo vlastnej miestnosti, mimo novinárov a ďalších členov strany. Všetci sú skúpi na slovo. Sieť prisľúbila vyjadrenie, keď bude zrátaných 30% hlasov.

00:38: Sociológ Martin Slosiarik vidí budúcnosť KDH v parlamente 50:50, Marián Leško predpokladá skôr klesajúcu tendenciu.

00.35: Pavol Zajac: „Sme presvedčení, že konečné výsledky budú pre KDH lepšie ako ukazujú predbežné výsledky Exit Pollu. (…) V kampani sme nepodcenili nič, ale asi bolo treba spraviť viac.“

Volebný štáb OĽaNO-Nova: Igor Matovič a Daniel Lipšic. Autor: Ivan Majerský, Pravda

00.34: 00:32 Marián Leško tvrdí, že Slovensko je špeciálne v tom, že v každých nových voľbách sa objavia nové strany. Výsledky Exit pollu predstavujú voľby protestu mladých ľudí. Ukazuje sa, že Marián Kotleba má v Banskej Bystrici silnú baštu.

00.28: Predseda SNS Andrej Danko sa postavil pred novinárov krátko pred polnocou. Od začiatku pôsobil unavene. Na úvod sa poďakoval za účast a hlasy voličov. Zdôraznil, že je dôležité počkať na reálne a skutočné výsledky. Zdôraznil, že k súčasnému stavu a výsledkom vysokou mierou prispeli práve novinári bulvarizáciou a škandalizáciou toho zlého (narážal na extrémistické strany). Položil otázku, či nás to nedergaduje ako spoločnosť a či si dokážeme tento štát udržať. „Ste naozaj presvedčení o tom, že strany, ktoré vznikajú za tri dni majú čo robiť v Národnej rade?, neskrýva rozčarovanie… "Treba sa naozaj zamyslieť nad tým, či nezmeníme vzájomne správanie,“ je podľa neho memento na zamyslenie. Zatiaľ nevie odpovedať na otázku, či by dokázali zostaviť vládu aj s pravicou. K extrémistickým stranám sa vyjadrí po jasnejších výsledkoch. Danko tvrdí, že nemá negatívny postoj, ale je unavený, pretože chodí denne do práce, musí pripravovať daňové priznanie. V SNS nevidia dôvod na veľké oslavy, podľa neho bujaré oslavy nie sú to, čo teraz ľudia potrebujú.

00.19: Voličom na kandidátke OĽaNO-Nova imponovali aj Biele vrany, krúžkovali osobnosti. Podľa Baránka z Agentúry Polis si Igor Matovič získal ľudí emóciami, „praskli mu nervy“ a hovoril premiérovi to, čo by mu zrejme chceli odkázať oni. Práca s emóciami vraj na ľudí funguje. Čo sa však stability hnutia týka, pokiaľ nebudú predčasné voľby, hodnotenia sú predčasné. Určite sú aj stabilnejšie strany, ktoré majú nie štyroch, ale tisícky členov. Na Matovičovej kandidátke sú aj aktivisti Pochodu za život a Referenda za rodinu, čo mu zrejme pomohlo k vysokému výsledku, hodnotí Baránek na TA3.

00.16: Štatistický úrad zrátal výsledky z 1,26% okrskov. Výsledky zďaleka nie sú relevantné, vedie Smer 36,5% (67 mandátov), druhá je SNS 10,0% (18), nasleduje ĽSNS 8,8% (16), OĽaNO-NOVA 8,3% (15), SaS 6,6% (12), Sme rodina 6,5% (12) a KDH 5,7% (10). Sieť má 5% hlasov, Most-Híd 3,9%. Volebná účasť je zatiaľ 55,09%.

00.12: „Podľa exit pollu by pravicová vláda nebola reálna, resp. by výsledky boli vratké,“ myslí si šéf Obyčajných Igor Matovič. Líder však pevne verí, že v demokratickej spoločnosti sa im podarí zostaviť vládu. „Predpokladám, že OĽaNO pomohol útok Roberta Fica a ľudia si povedali, že to nebudú ďalej akceptovať,“ zhodnotil predvolebný boj. Dovtedy sa chodí po vodu s krčahom, kým sa nerozbije, a ľudia si povedali, že Fica bolo dosť, povedal Igor Matovič.

00.11: Richarda Sulíka odviezli na pohotovosť. Šabľou jeden z členov SaS otváral víno a porezal pri tom Sulíkovi ruku. Zranenie údajne nie je vážne.

00.05: Most-Híd je zastabilizovaná strana, ktorá stále oslovuje maďarskú časť populácie. Keby boli spolu so SMK, nastal by synergický efekt, na druhej strane by sa opäť stali etnickou stranou, zrejme od nich odišla časť slovenských voličov, myslí si Ján Baránek z Agentúry Polis.

NEDEĽA, 00.01: Igor Matovič v centrála OĽaNO-Nova sa ešte nechcel vyjadriť k predbežnému druhému miestu, pretože je zrátaných ešte málo okrskov. „Aj keby sme mali 5% a SaS 25%, tak budem iba rád,“ vyjadril sa pre TV Markíza v súvislosti so zostavovaním vlády.

23.56: Andrej Danko mal niekoľko málo mantier, ktoré neustále opakoval, a to mu zrejme zabezpečilo úspech. SNS je jednou z najstarších strán, nový predseda pozná témy, ktoré má komunikovať, a vie, ako ich komunikovať, myslí si sociologička Silvia Porubänová.

Centrála SaS - Jozef Mihál, Jana Kiššová, Richard Sulík a Ľubomír Galko. Po Sulíkovom prejave zaznela pieseň Tiny Turner "Simply the Best". Autor: Robert Hüttner, Pravda

23.53: Zsolt Simon, Most-Híd: „Nie predbežné výsledky treba vyhrať, ale voľby. Nesmierne by som bol sklamaný, keby v parlamente sedel aj Kotleba. Ja dúfam, že sa na dlhé obdobie skončila vláda jednej strany. To, že Smer má ďaleko pod 30 percent, pokiaľ sa potvrdia tieto výsledky, je to vizitka od občanov, že vládli zle. Pre nás sú výsledky úspechom.“

23.45: Zsolt Simon: „Ak bude mat SMK pod 4 percentá, znamená to likvidáciu SMK.“

23.42: Sulík konštatoval, že sa im podarilo etablovať liberálnu stranu. Je to sedem rokov, čo vznikla SaS a po tomto čase sa ukazuje, že nie je to strana jedného obdobia či jedného človeka, je to strana hodnôt. Povedal, že ide o stranu, ktorá preukázala životaschopnosť v tvrdej konkurencii. Tvrdí, že dnes po kanáloch loziť nemusia. Na záver dodal, že koalícia s pánom Kotlebom je neprijateľná a že ak sa nepodarí zostaviť pravicovú vládu, budú tvrdá razantná opozícia.

23.40: Výsledky Mariána Kotlebu sú podľa Borisa Kollára prekvapením a politici sa s tým budú musieť vysporiadať. Čo sa týka spolupráce, vyjadril sa, že jeho predkovia zomierali v koncetračných táboroch a že si nevie predstaviť bývalý Tisov režim.

23.36: SNS vstala z popola, myslí si Porubänová na TA3. Predseda Andrej Danko mal krok po kroku ambíciu dostať svoju stranu do parlamentu, čo sa mu zrejme podarí „aj za podpory vašej televízie“, povedala sociologička. Zamyslime sa v tejto spoločnosti, či škandalizácia, a nie diskusia je cestou, vyzval Danko v prejave. Treba sa zamerať na zmenu správania v parlamente, skonštatoval. Tieto voľby sú podľa neho dôkazom, že by mala na politickej scéne nastať generačná výmena, pretože ľudí už nebaví nadutosť starých politikov.

23.35: Štatistický úrad SR začal zverejňovať prvé priebežné výsledky. Pravda.sk ich má v záhlaví stránky, klikajte na OBNOVIŤ.

23.35: Voličov Borisa Kollára oslovuje zrejme jeho jednoduchý jazyk, myslí si sociologička Silvia Porubänová. Pomáha mu aj čaro osobnosti, ktoré nepochybne má. „Nemám na mysli to čaro alfa-samca,“ povedala sociologička. Mladí ho vnímajú aj ako filantropa a to je pozitívne. Sme rodina – Boris Kollár je vraj strana jedného muža, čo však bolo vlastne príznačné aj pre ostatné strany – pred voľbami sa prezentovali zväčša jedným lídrom.

23.34: Sociológ Martin Slosiarik si myslí, že Fico mal v kampani skôr vsadiť na tému sociálnych balíčkov ako na utečeneckú krízu. Dodal, že je to vážna téma, ktorá v novembri vyvolávala zdesenie, strach, avšak toto nevydrží štyri mesiace.

23.30: Rastislav Šlosár, podpredseda strany Kotleba ĽSNS: „V strane nevládne eufória, môže to byť skreslený prieskum. Na oficálne výsledky bude strana reagovať v nedeľu.“ Info priniesla RTVS.

23.18: Podľa Baránka z agentúry Polis aj niektorí kňazi presunuli svoje preferencie z KDH na iné strany, napríklad na Kotlebovu. SNS podľa neho rástla na úkor Smeru.

23.12: „Nič nám nepomôže, keď my a SaS budeme mať dobrý výsledok, keď nakoniec nedokážeme zostaviť vládu a bude vládnuť Smer či Kotleba spôsobí, že bude vládnuť Smer,“ povedal Matovič. Ak by sa tieto výsledky potvrdili, tak podľa Matoviča tí ľudia, ktorí s nádejou volili Kotlebu s tým, že odstavia Fica, tak vlastne môžu zabezpečiť, že Fico bude naďalej vládnuť. Zdôraznil pritom, že Smer má svojich skrytých voličov, ktorí sa môžu prejaviť vo finálnom spočítaní hlasov.

Líder OĽaNO Igor Matovič s rodinou a predseda Nova Daniel Lipšic vo volebnej centrále. Autor: Ivan Majerský, Pravda

22.07: Komentátor Marián Leško na margo mladých voličov, ktorí podporujú Kotlebu: „Mladí vyhľadávajú strany protestu. Rozhodujú sa podľa vlastných pocitov a nie podľa rodičov ako kedysi. Dávajú hlas nie kvôli detailnej činnosti Kotlebu, ale pre jeho celkový imidž, ktorý je nejasný a úplne iný ako ten, ktorý majú tí teraz.“

23.06: Mnohých účastníkov volebnej noci KDH prekvapil aj vysoký výsledok pre Kotlebovu stranu, Figeľ sa k tomu vyjadril takto: „Vždy je to ponuka a dopyt čo rozhoduje. Na jednej strane je politické spektrum a situácia, ktorá nebola ľahká pred pádom vlády Radičovej ani následne po štyroch rokoch monopolu jednej strany, a na druhej strane nastavenie spoločnosti. Ľudia si vyberajú, majú svoje očakávania a postoje.“

V centrále KDH - zľava Peter Belinský, Ján Figeľ s manželkou, Miroslava Szitová, Pavol Zajac. Autor: Robert Hüttner, Pravda

23.03: Václav Hřích, predseda Slovenskej asociácie výskumných agentúr, na TA3 hovorí, aké nepresné sú výsledky exit pollov. Veľkým prekvapením je podľa neho nárast preferencií strany SaS. Ak sa dostane do parlamentu aj strana Borisa Kollára, bude to najkratšia a najefektívnejšia kampaň v doterajších dejinách.

23.00: Boris Kollár si myslí, že rokovania veľkej pravice by boli ťažké.

23.00: Podľa zisťovania študentov Trenčianskej univerzity Alexandra Dubčeka do 17 hodiny najvyššiu voličskú podporu získala strana Smer-SD s viac ako 31%, pričom nasledovaná bola stranami Sieť 11,66%, SNS 7,38%, OĽaNO 7,15%, MOST-HÍD 7,14%, KDH 6,15%, SaS 5,34%. Do NR SR sa s vysokou pravdepodobnosťou s podporou 5,12% dostala aj strana Kotleba – Ľudová strana Naše Slovensko. Nad 3% získali strany SMK a SME RODINA – Boris Kollár. Žiadna ďalšia politická strana viac ako 3% pravdepodobne nezískala.

22.50: V centrále Smeru vládne dosť ponurá atmosféra. Z neoficiálnych zdrojov sa Pravda dozvedela, že medzi novinárov nikto z predstaviteľov strany nepríde.

22.58: Ján Baránek z Agentúry Polis si myslí, že na stole sú ďalšie – predčasné voľby. Povedal to na TA3.

22.57: „Ak by bol Kotleba v parlamente, bola by to veľká tragédia pre Slovensko, lebo od druhej svetovej vojny sme nemali fašistov v parlamente. Výsledky Exit Pollu považujem za nezmysel,“ povedal poslanec Ľuboš Blaha zo Smeru.

22.55: Krátko pred jedenástou prišiel do centrály SNS jej predseda Andrej Danko. S novinármi nekomunikoval, len prešiel okolo.

22.53: Príchod Mariana Kotlebu do parlamentu určite neveští nič dobrého, povedala v TA3 sociologička Porubänová.

22.48: Marián Leško na Markíze tvrdí, že Sieť hrala príliš na istotu. Matovič aj Sulík boli razantnejší, preto oslovili viac voličov ako zdržanlivý Procházka.

22.48: V centrále OĽaNO-Nova je nálada veľmi dobrá, exit poll im dáva okolo 11 %. Podľa sociologičky Silvie Porubänovej sa zdá, že Igor Matovič je politikom, ktorému predvolebné debaty veľmi pomohli a spor s premiérom neuškodil.

22.46: Tento raz nerozhodnú ani tak výsledky volieb, ale schopnosť parlamentných strán efektívne komunikovať, povedal Václav Hřích. Michal Horský doplnil, že v NR SR majú miesto strany, ktoré sú vypočítateľné a predvídateľné.

22.45: Vedenie strany Kotleba ĽSNS nemá volebnú centrálu a nebude sa vyjadrovať k priebežným výsledkom volieb. Straníci by sa mali schádzať v Nitre a Kotleba sa vyjadrí podľa RTVS až po oznámení oficiálnych výsledkov volieb.

22.42: Bude možné zostaviť z týchto strán stabilnú vládu? Na túto otázku v TA3 odpovedal Václav Hřích, predseda Slovenskej asociácie výskumných agentúr, že to bude náročné a bude potrebný každý hlas, ktorý môže ovplyvniť počet mandátov v parlamente.

22.38: Politológ Horský sa po vyhlásení predbežných výsledkov exit pollu obáva veľkej nestability na Slovensku. Podľa vzoru zahraničia je podľa neho ideálne zastúpenie 2 až 3 strán v parlamente. Deväť strán je vraj politický extrémizmus a ľutuje toho, kto sa podujme na to, zostaviť z tohto miš-mašu funkčnú vládu, povedal na TA3.

22.36: Pred malou chvíľou predstúpil pred novinárov Jaroslav Paška (SNS). Podľa neho aktuálne výsledky zodpovedajú prieskumom verejnej mienky. Na otázku či si vedia predstaviť zostaviť vládu so stranami, ktoré majú nad 5 percent odpovedal, že zatiaľ je to otázka pre veštcov. Takáto zostava podľa neho nedáva predpoklady na stabilnú vládu a bola by to otázka improvizácie. Je možné, že SNS sa nebude „drať“ do vládnutia s takýmto zlepencom a SNS zostane v opozícii.

22.34: Na týchto voľbách sa zúčastnilo veľa voličov do 30 rokov a tiež prvovoličov, ktorých podľa sociologičky Silvie Porubänovej oslovuje napríklad strana SaS. Tá mala mať podľa dávnejších prieskumov vôbec problém prekročiť hranicu 5 %, nakoniec však zrejme získa omnoho vyššie čísla.

Na tvári predsedu KDH Jána Figeľa badať očividné sklamanie. Na margo prieskumu Exit Poll Focus však ubezpečoval, že ide len o prvé výsledky, ktoré sa budú meniť. Strana verí, že reálny výsledok bude lepší. Autor: Pravda.sk, Marianna Mikešová

22.34: Predseda KDH predstúpil pred novinárom spolu s podpredsedami strany, na ich tvárach bolo badať očividné sklamanie, Figeľ však nešetril úsmevmi a ubezpečoval, že ide len o prvé výsledky, ktoré sa budú meniť. Vo vyšší výsledok stále veria. Na otázku, či sa podľa neho podarí dosiahnuť dohodu na pravej strane politického spektra odpovedal Figeľ vyhýbavo, je však podľa neho evidentné, že vláda jednej strany sa končí a ľavica už nemá navrch.

Hostia v centrále KDH si čas krátia pri teplom bufete a neformálnych rozhovoroch. Autor: Marianna Mikešová, Pravda.sk

22.33: Richad Sulík pre RTVS: "Zavážilo, že SaS je úprimný projekt, náš program je poctivý, vieme ho vysvetliť, vieme vysvetliť, s kým pôjdeme a s kým nepôjdeme vo voľbách a túto úprimnosť voliči ocenili. Čakali sme šesť percent, trinásť je neuveriteľné číslo.

22.29: Ján Figeľ, KDH: „Nechcem komentovať prvé výsledky detailne, ale vyzerá to na politickú zmenu na Slovensku a zároveň na oveľa pestrejší parlament. Som presvedčený, že Slovensko končí obdobie vlády jednej strany, ktoré bolo výnimočné a bezprecedentné a ktorému chýbali tri deficity – zodpovednosti, spravodlivosti a kontroly.“

22.28: Nemať program sa podľa Václava Hřícha stáva legitímnou súčasťou politického boja. „Možno sa mení spoločenská objednávka, ľudia začínajú byť povrchnejší a nezaujímajú ich stranícke programy,“ povedal v povolebnom štúdiu na TA3.

22.27: Andrej Hrnčiar, Sieť: „Tak ako vy a všetci, ktorí sledujú Exit polly, sme boli prekvapení. Ukazuje sa, že ľudia asi naozaj volili radikálnu zmenu. Avšak zo skúsenosti napr. z roku 2010, keď Exit polly boli veľmi rozdielne, nechceme to príliš komentovať predbežný výsledok,“ povedal s tým, že komentovať budú až prvé výsledky, ktoré začne zverejňovať Štatistický úrad SR.

22.26: Podľa komentátora Mariána Leška sa Fico bude musieť zmieriť s tým, že nebude ten, čo bude rozdávať karty.

22.25: Politológovi Michalovi Horskému sa strany ako OĽaNO-Nova, Kotleba – Ľudová strana Naše Slovensko a Sme rodina – Boris Kollár zlievajú, pretože podľa neho z politologického hľadiska nemajú program, ani idey a svoju politiku stavajú len na postojoch proti vládnej strane.

22.20: Marián Leško sa na margo prieskumu Focus Group vyjadril, že po voľbách sa rozdávajú karty a začína sa nová hra, to, čo bolo dovtedy, nie je dôležité.

22.15: Igor Matovič si myslí, že výsledok je veľmi dobrý, ale netrpí radosťou. Dôležitý je výsledok a zostavenie vlády. Nie ak bude vládnuť Kotleba či Smer. Ján Figeľ (KDH) nechce komentovať čísla Exit Pollu.

22.13: Václav Hřích, predseda Slovenskej asociácie výskumných agentúr, na TA3 označil stranu Kotleba – Ľudová strana Naše Slovensko za možného skokana volieb. Je možné, že bude mať nad 5 %. V najnovšom prieskume, naopak, klesá KDH. Hřích vidí ako možný dôvod jednotvárnu politiku hnutia.

22:10: Predseda strany Most-Híd plánuje predbežné výsledky komentovať až o pol jedenástej. Dovtedy sa odmieta vyjadrovať. Pri pohľade na prvý výsledky Exit polu predseda strany krúti hlavou. Na prítomných bolo vidieť prekvapenie.

22.07: Boris Kollár: Číslo je pekné, ale ešte neteším, je to len agentúra. Som pri zemi, ale teším sa, musí sa to potvrdiť.

22.08: Vo volebnom štábe strany Sieť klesla nálada po zhliadnutí prvých výsledkov Exit pol na bod mrazu.

22.06: Exit Poll agentúry Focus pre televíziu Markíza: Smer 27,30, SaS 13,30, OĽaNO-Nova 11,20, SNS 8,00, Most-Híd 7,30, ĽSNS 6,80, Sieť 6,70, Sme rodina 5,90, KDH 5,00 a SMK 3,60 %.

22.01: Václav Hřích, predseda Slovenskej asociácie výskumných agentúr, na TA3 kritizoval moratórium. Podľa neho by prospelo, ak by volebné moratórium neexistovalo.

22.00: Voľby sa až na jeden orskok skončili. Sledujte s nami minútu po minúte priebežné výsledky a atmosféru v jednotlivých straníckych centrálach.

21.57: Politológ Michal Horský bol voliť: „Neodvážil by som sa nesplniť si túto občiansku povinnosť“. Ako povedal v televízii TA3, debatoval aj s volebnou komisiou v trnavskom okrsku, kde odvolil, a všetci konštatovali, že vládne mimoriadne vysoká účasť. Na voľbách sa teda podľa neho zúčastnilo minimálne toľko ľudí ako pred 4 rokmi, ak nie viac. Ak by to však bolo viac ako 80 %, bol by dosť prekvapený. Zároveň verí, že sa dožijeme stabilnej vlády, ktorá aj po štyroch rokoch dovedie krajinu k ďalším voľbám.

21.55: Do centrály práve prišiel premiér Fico. Na očakávaný výsledok reagoval: „Bude to veľký miš-maš, obrvoský počet politických strán v parlamente.“ Na ďalšie otázky nereagoval a zmizol v budove centrály.

21:54: Zsolt Simon, podpredseda strany Most Híd: „Ja si myslím, že budeme blízko 10 percent. Zmena Ústavy so Smerom nám neuškodila. Tá je prospešná pre občanov krajiny. Skôr by som očakával, čo sa bude diať s radikálmi. Keďže mám skúsenosti z Banskej Bystrice, Kotleba môže veľmi získať na týchto voľbách. Paradoxne na tom, čo robil Róbert Fico. Strašiť migrantmi sa dá, ale to nahralo Kotlebovi.“

21.52: Pred malou chvíľou predstúpila pred novinárov podpredsedníčka SNS Eva Smolíkova. Opäť potvrdila, že všetko, čo bude nad 5 percent pokladajú za dobré. Vedenie strany čaká na prvé výsledky s pokorou a napätím mimo novinárov. „Čas na oslavu bude až potom, keď budeme vedieť výsledky.“ Na otázku Pravdy, či sú pripravení rokovať v prípade úspechu rovnako so Smerom aj s pravicou odpovedala, že sú pripravení rokovať s každým, kto prekročí hranicu, ktorá je potrebá, aby boli v parlamente.

21.49: Sídlo KDH na Bajkalskej 25 sa postupne zapĺňa a prichádzajú ďalší kandidtái, medzi inými dorazil napríklad poslanec Alojz Hlina. Hostia si čas krátia pri teplom bufete a neformálnych rozhovoroch.

21.47: Monika Flašíková Beňová si myslí, že ak sa Kotleba dostane do parlamentu, bude to veľká hanba pre Slovensko. Zvlášť teraz, keď nás čaká predsednícto EÚ,, budeme mať fašistu v parlamente. Je to chyba všetkých, aj novinárov, keď Smer vykresľuje katastrofu, povedala novinárom eurposlankyňa.

21.45: V Austria trend hoteli sa schádzajú postupne všetci členovia predsedníctva strany Most-Híd. Prítomný je predseda strany Béla Bugár, podpredseda strany Zsolt Simon i Lucia Žitňanská. Podporiť ich prišli aj ďalší členovia strany z regiónov. Atmosféra sa postupne rozbieha, v pozadí hrá maďarská hudba.

Do Austria trend hotel dorazil dobre naladený predseda strany Most-Híd Béla Bugár. Autor: Sabína Nagyová, Pravda

21.36: Centrála SNS bola krátko po 21 hodine plná novinárov. Členovia strany na seba nechali čakat a dostavili sa až po 21:15. S príhovorom predstúpil ako prvý Jaroslav Paška. Andrej Danko v tom čase ešte prítomný nebol. Zatiaľ strana SNS vie potvrdiť len informácie o tom, že v tohtoročných voľbách je pomerne vysoká účasť. "Zdá sa, že naši občania konečne pochopili, že má zmysel chodiť voliť a že je to veľmi dobré. Tá veľká volebná účasť naznačuje, že voľby budú mať relevantný výsledok a zvolený parlament bude aj rešpektovaný. O predbežných výsledkoch sa zatiaľ hovoriť nemá a ani nepatrí, dodal Paška. Strana očakáva výsledky nad 5 percent, čo bol ich cieľ. Čo bude naviac, pokladajú za bonus. V centrále vládne pokoj. Danko príde vtedy, keď bude môcť zhodnotiť prvé výsledky. Na otázku, či sa dostaví aj stiahnutý kandidát Chovan, Paška odpovedať nevedel.

21.33: Do centrály Smeru prišiel medzi prvými minister životného prostredia Peter Žiga. Výsledok volieb tipovať nechcel. Rovnako nechcel tipovať, či sa do parlamentu dostane Kotlebova ĽSNS. „Voliči ešte volia, uvidíme,“ nechcel sa k výsledkom vyjadrovať ani minister pôdohospodárstva Ľubomír Jahnátek. Krátko po pol desiatej dorazil na Súmračnú aj šéf volebnej kampane Smeru Marek Maďarič. Pripustil, že „účasť bude vysoká a čaká nás viacero prekvapení.“

21.30: V sídle KDH sú už prítomní predseda strany Ján Figeľ aj takmer všetci podpredsedovia. Prvá tlačovka sa očakáva o 22:15.

21.12: Predseda strany Sieť Radoslav Procházka privítal hostí v bratislavskom hoteli Devín. S novinármi si aj zažartoval. Poďakoval sa manželke aj kandidátom. Procházka hovoril o pokore, s ktorou pristupuje k voľbám. Za úspech označil prípadnú vysokú volebnú účasť. Zopakoval, že cieľom strany je mandát od voličov na vytvorenie novej vlády. Nadšený by bol, keby 40 ľudí dostalo príležitosť vo verejnej službe. „My budeme vďační za každé jedno miesto,“ dodal Procházka.

Predseda strany Sieť Radoslav Procházka privítal hostí v bratislavskom hoteli Devín. Autor: Viera Hebertová, Pravda.sk

21.06: Predseda strany Most-Híd Béla Bugár prišiel do svojej volebnej centrály. „Očakávame dvojciferný výsledok. Ja si myslím, že môžeme byť blízko 10 percent. Tak tvrdo sme makali, vytvorili sme perfektný program, neverím tomu, že by to neprinieslo výsledok.“ Očakáva nejaké volebné prekvapenie? Môže sa stať, že sa Kotleba dostane do parlamentu? „To nebude prekvapenie. Mali by sme veľmi zvláštny parlament a veľmi zlú atmosféru v ňom.“

Do centrály Most-Híd je pozvaných približne 270 hostí, sú to prevažne členovia strany či sympatizanti a ľudia, čo za stranu kandidujú. Podáva sa už aj večera, hostia si môžu dať mäso na paprike s haluškami, rezne, ale aj šaláty či dezerty.

21.00: To, že sa v jednom okrsku, konkrétne v obci Chorvátsky Grob (okres Senec), začalo hlasovať o 15 minút neskôr celkový koniec hlasovania a ani moratória neovplyvní, povedal pre médiá predseda Štátnej komisie pre voľby a kontrolu financovania politických strán Eduard Bárány. „Ak by išlo o niekoľko hodín a väčší počet, samozrejme,“ odpovedal Eduard Bárány na otázku či posun hlasovania o 15 minút v jednej volebnej miestnosti znamená posun informačného moratória o 15 minút. “Nevidím dôvod na predlžovanie moratória o 15 minút kvôli tomuto, nejaké ohrozenie nemôže nastať,“ konštatoval šéf štátnej volebnej komisie s tým, že výsledky exit poll prieskumov sa môžu zverejniť po 22:00.